S-638/2017

Mál þetta, sem dómtekið var 17. janúar 2018, er höfðað með ákæru, útgefinni af lögreglustjóranum á höfuðborgarsvæðinu 7. nóvember sl., á hendur Þ-kk-þgf H-kk-þgf, kt. 000000-0000, [...], Reykjavík, fyrir eftirtalin brot:

I

„Umferðarlagabrot:

1. Með því að hafa [...] 2017 ekið bifreiðinni [...] sviptur ökuréttindum norður [...] í Reykjavík, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987

2. Með því að hafa aðfaranótt [...] 2017 ekið bifreiðinni [...] sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist amfetamín 125 ng/ml) eftir norður [...] í Reykjavík, þar sem lögregla stöðvaði aksturinn.

3. Með því að hafa aðfaranótt [...] 2017 ekið bifreiðinni [...] sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist amfetamín 320 ng/ml) eftir [...] í Reykjavík, þar sem lögregla stöðvaði aksturinn.

Teljast brot í 2. og 3. ákærulið varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Með því að hafa [...] 2017 ekið bifreiðinni [...] sviptur ökuréttindum vestur [...] í Reykjavík, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga.

II

[...]

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar samkvæmt 101. gr. og 102. gr. umferðarlaga.“

Við þingfestingu málsins 12. desember 2017 mætti ákærði fyrir dóminn. Hann tók afstöðu til ákærunnar og játaði skýlaust brot sín samkvæmt I. kafla ákærunnar en neitaði sök samkvæmt II. kafla ákærunnar. Óskaði hann eftir því að dómari málsins tilnefndi og skipaði honum verjanda. Var það gert og mætti verjandi í næsta þinghaldi 9. janúar 2018. Þrátt fyrir ítrekaðar tilraunir tókst ekki að hafa uppi á ákærða og ákvað ákæruvaldið að falla frá II. kafla ákæru. Að svo búnu var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín samkvæmt I. kafla ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Með vísan til ofanritaðs og til rannsóknargagna málsins er framangreind háttsemi sönnuð og er hún rétt færð til refsiákvæða í ákæru.

Ákærði er fæddur [...]. Samkvæmt sakavottorði, dagsettu 24. janúar 2017, hefur hann sex sinnum hlotið dóm fyrir brot gegn umferðarlögum. Brot hans gegn 1. mgr. 45. gr. a umferðarlaga er ítrekað í sjöunda sinn, en brot gegn 1. mgr. 48. gr. sömu laga ítrekað í fjórða sinn. Þykir refsing ákærða hæfilega ákveðin fangelsi í 12 mánuði. Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 147.560 krónur. Ákærði greiði 153.942 krónur í annan sakarkostnað.

S-kvk-nf H-kvk-nf héraðsdómari kveður upp dóm þennan.

D ó m s o r ð:

Ákærði, Þ-kk-nf H-kk-nf, sæti fangelsi í 12 mánuði.

Ævilöng svipting ökuréttar ákærða er áréttuð.

Ákærði greiði þóknun skipaðs verjanda síns, B-kk-ef E-kk-ef lögmanns, 147.560 krónur, og 153.942 krónur í annan sakarkostnað.

S-kvk-nf H-kvk-nf (sign.)

--------------------- --------------------- ---------------------

Rétt endurrit staðfestir:

Héraðsdómi Reykjavíkur, 25. janúar 2018